অত্যাধুনিক বরিশাল ক্লাবের প্রান পুরুষ হিসাবে পরিচিত হয়ে উঠা হিরনের জীবনের কত সোনালী সকাল, উপ্তত দুপুর, উদাস বিকাল আর মায়াবী সন্ধ্যা এই ক্লাবে কেটেছে তার হিসাব নেই। মাঝে মধ্যে বিনোদন পিপাষু নগরবাসীর জন্য স্বর্ণালী সন্ধ্যার আয়োজন করে গভীর রাত পর্যন্ত কাটিয়ে দিয়েছেন ক্লাবের মাঠে। সুস্থ্য জীবনের অন্তিম মুহুর্তটি পর্যন্ত তিনি এই ক্লাবের লনে হেটে বেড়িয়েছেন। ক্লাবের প্রতিটি ভবনের ইট , বালু , সিমেন্ট, সুরকী, পাথর থেকে শুরু করে সবুজ গাছ-গাছালি পর্যন্ত তার কন্ঠ শুনতে যেন আজও কান পেতে অপেক্ষারত। তাদের প্রতিক্ষা শুধু সেই প্রিয় মুখ, সেই প্রিয় নাম, সেই প্রিয় কন্ঠস্বর, সেই প্রিয় ব্যক্তিটির জন্য। অথচ তার জন্যই দু’হাত তুলে সকলে দোয়া করছেন পরম করুনাময়ের কাছে। আর কখনো তিনি ফিরে আসবেন না বরিশাল ক্লাবের অমৃত লাল দে মিলনায়তন কিংবা টেনিস গ্রাউন্ডের অস্থায়ী প্যান্ডেলের আনন্দ আসরে। এটা যখন ভাবছিলাম তখন আমীন – আমীন ধ্বনির পবিত্র আওয়াজে নিজেকে ধরে রাখতে পারলাম না। স্মৃতির মিনারে গভীর শ্রদ্ধায় দু’ ফোটা চোখের জল ছাড়তে হলো। ক্লাবের প্রতিটি প্রান্তে তার হাটা চলা- বসে আড্ডা দেওয়া সবই চোখে ভাসছে। বরিশাল ক্লাব থেকে ফিরে আসার পরও হৃদয়ের মনিকোঠায় বার বার ভেসে উঠছিল তার প্রিয় হাসি মাখা মুখটি। কখনো গালি, কখনো ধমক আর কখনো স্নেহ – ভালবাসা। ব্যক্তিগত সম্পর্কের কারনে হাজারো আনন্দঘন মধূর স্মৃতি কখনোই ¤œান হবার মত নয়।